**Aðalfundur Félags viðurkenndra bókara**

Aðalfundur Félags viðurkenndra bókara var haldinn 19. mars 2021 kl. 16.00 í Gullteig B á Grand hótel, Reykjavík.

Formaður, Hrefna Díana Viðarsdóttir, setti fund og bauð gesti, sem voru 24, velkomna.

1. Kosning fundarstjóra

Formaður lagði til að Guðrún Barbara Tryggvadóttir yrði fundarstjóri. Var það samþykkt einróma. Þá tók Guðrún Barbara við stjórn fundarins.

1. Tilnefning fundarritara og tveggja atkvæðateljara

Fundarstjóri tilkynnti að til fundarins hafi verið boðað með löglegum hætti. Margrét Friðþjófsdóttir og Erna Jónsdóttir buðu sig fram sem atkvæðateljara og voru samþykktar með lófataki.

1. **Skýrsla formanns** og stjórnar. Umræður um skýrsluna og hún borin upp til samþykktar eða synjunar.

Formaður flutti skýrslu stjórnar (sjá fylgiskj. nr. 1). Vegna COVID-19 var lítið hægt að koma saman og ekkert varð af fundum, námskeiðum, ráðstefnu, útskrift eða kynningu í skólum þetta starfsárið. Mikil vinna var í stjórn vegna frumvarps um niðurfellingu 43. gr. laga um bókhald. Stjórn fundaði með atvinnuvega- og nýsköpunarráðuneytinu og skólum sem bjóða undirbúningsnámskeið fyrir próf til viðurkenningar bókara. Stjórn fundaði var með formanni VR til ráðleggingar varðandi framtíð félagsins. Haldinn var rafrænn félagsfundur og sett var saman nefnd til að ræða framtíð félagsins.

Stjórn skilaði umsögnum um frumvarpið í samráðsgátt stjórnvalda og til efnahags- og viðskiptanefndar Alþingis og átti símafund með Efnahags- og viðskiptanefnd.

Félagið átti fulltrúa í Working Group on Bribery hjá OECD og í vinnuhópi atvinnuvega- og nýsköpunarráðuneytisins um heildaryfirferð laga um bókhald.

Í lok árs 2020 voru 518 félagar í FVB, 58 nýir félagar, 14 hættir og 28 hófu töku eftirlauna. Á árinu útskrifuðust 14 karlar og 59 konur sem viðurkenndir bókarar, en engin útskrift var haldin vegna samkomutakmarkana.

Árleg launakönnun var gerð og var svarhlutfall 39%.

Félagsgjöld hafa verið kr. 13.000 og inngöngugjald kr. 2000.

Formaður þakkaði félagsmönnum sem störfuðu fyrir félagið fyrir þeirra framlag og sérstaklega starfsmanni félagsins fyrir vel unnin störf og gott samstarf.

Fundarstjóri bauð umræður, en engar urðu. Þá var skýrslan borin upp til atkvæða og samþykkt einróma.

1. Gjaldkeri leggur fram ársreikning félagsins, umræður um ársreikninginn og hann borinn upp til samþykktar eða synjunar

Sonja Kjartansdóttir, gjaldkeri, fór yfir ársreikning 2020 (sjá fylgiskjal nr. 2).

Alls greiddur 483 félagar félagsgjöld sem voru samtals kr. 6.279.000 á árinu. Tekjur af ráðstefnu- og námskeiðahaldi voru kr. 1.759.100 í stað tæplega 5 milljóna árið áður. Sú lækkur skýrist af Covid-19. Rekstrartekjur lækkuðu á milli ára, voru kr. 8.154.100 árið 2020, í stað tæplega 11 milljóna árið áður.

Rekstrargjöld voru að sama skapi lægri, kr. 8.275.901 árið 2020, í stað tæpra 11 milljóna árið áður. Rekstrartap ársins, fyrir fjármagnsliði, var kr. 121.801 árið 2020 í stað kr. 51.043 árið á undan.

Vaxtagjöld og -tekjur námu kr. 22.426, í stað kr. 49.265 árið 2019. Tap ársins var því kr. 99.375 samanborið við kr. 1.778 árið á undan.

Eigið fé í lok árs var samtals kr. 4.077.666 og skammtímaskuldir kr. 1.081.732. Því voru eignir samtals kr. 5.159.398 árið 2020 í stað 5.603.185 árið á undan.

Fundarstjóri opnaði fyrir fyrirspurnir til gjaldkera. Spurt var hvort búið væri að greiða fyrir nýja vefinn og sagði gjaldkeri að búið væri að eignfæra hann og það væri hluti af afskriftum.

Þá var ársreikningur borinn upp til atkvæða og samþykktur samhljóða.

1. **Skýrslur nefnda** og umræður um þær

Klara Sigurbjörnsdóttir flutti skýrslu fræðslunefndar. Frá síðasta aðalfundi sátu í nefndinni Klara Sigurbjörnsdóttir, sem var formaður, Djurdja Kristjana, Fjóla Hrönn Guðmundsdóttir, Eva María Guðmundsdóttir og Aðalheiður Snorradóttir. Þórunn Bjarnadóttir og Guðborg Eyjólfsdóttir sátu sem varamenn (sjá fylgiskjal nr. 3).

Í janúar 2020 var námskeið með Lúðvík Þráinssyni, *Breytingar á vsk, skatti ásamt fleiru*. Þann 3. mars var haldið námskeiðið *Kynning á tengingu færslna, fjárhagsbókhalds og mismunandi kerfishluta, s.s. sölu-, innkaupakerfi, birgðakerfi ofl.* í umsjón Eymundar Ingimundarsonar viðskiptafræðings og Jónasar frá DK.

Þann 5. nóvember var fyrsta rafræna námskeiðið haldið, *Eigið fé, útborgun arðs ofl.* með Bjarna Frímanni Karlssyni. Yfir 100 félagar skráðu sig. Tveggja daga vinnustofa, *Rafræn vinnustofa í Excel*, með Sigurði Friðrikssyni, var mjög vinsæl og var haldin þrisvar sinnum frá 26. nóvember 2020 til 12. janúar 2021.

Félagið keypti Zoom-aðgang til að auðvelda netnámskeiðahald og dregur það úr kostnaði.

Magdalena Gestsdóttir flutti skýrslu prófanefndar (sjá fylgiskjal nr. 4). Nefndina skipuðu Elva Ósk Wiium, lögmaður tilnefnd af ráðuneytinu, og Einar Guðbjörnsson, dósent í HÍ, tilnefndur af háskólasamfélaginu. Vegna námsleyfis Einars hluta starfsársins starfaði Hrefna Briem frá HR með nefndinni.

Árið 2020 útskrifuðust 70 bókarar, 13 karlar og 57 konur.

Vegna Covid-19 var ekki hægt að halda staðpróf og því fór nokkur vinna í að finna lausn til að halda prófin rafrænt. Starfaði Hrefna Briem með nefndinni sem ráðgjafi við þá vinnu.

Engin hefðbundin útskrift var haldin 2021 vegna samkomutakmarkana, en 73 stóðust prófið, 14 karlar og 56 konur.

Fleiri skýrslur voru ekki fluttar.

1. **Lagabreytingar**

Engar lagabreytingar lágu fyrir fundinum.

1. Kosning **formanns** og **varaformanns**

Fundarstjóri óskaði leyfis fundarins að greiða atkvæði með handauppréttingu í þeim tilvikum sem aðeins einn væri í framboði og var það samþykkt.

Þá óskaði fundarstjóri eftir framboðum til formanns. Ástrós Ósk Jóhannesdóttir bauð sig fram. Fleiri buðu sig ekki fram og því var gengið til kosninga.

Ástrós Ósk var kosin einróma í embætti formanns Félags viðurkenndra bókara 2021-2022.

Þá óskaði fundarstjóri eftir framboðum til varaformanns. Aníta Ýr Eyþórsdóttir bauð sig fram. Fleiri buðu sig ekki fram og því var gengið til kosninga.

Aníta Ýr Eyþórsdóttir var kosin einróma í embætti varaformanns Félags viðurkenndra bókara 2021-2022.

1. Kosning **meðstjórnenda**

Þá kynnti fundarstjóri kosningu tveggja meðstjórnenda.

Arndís Pálsdóttir sat áfram, kosin 2020. Því vantaði tvö framboð. Ólöf R. Sigurðardóttir og Hrefna Díana Viðarsdóttir höfðu boðið sig fram. Fleiri buðu sig ekki fram og gengið var til kosninga.

Ólöf R. Sigurðardóttir og Hrefna Díana Viðarsdóttir voru báðar kosnar einróma í embætti meðstjórnenda Félags viðurkenndra bókara 2021-2022.

1. Kosning **varamanna** í stjórn

Þá kynnti fundarstjóri kosningu tveggja varamanna í stjórn. Guðlaug M. Ingvadóttir hafði gefið kost á sér fyrir fundinn og Jórunn Gröndal bauð sig fram á fundinum. Fleiri buðu sig ekki fram og greidd voru atkvæði.

Guðlaug M. Ingvadóttir og Jórunn Gröndal voru báðar kosnar einróma sem varamenn í stjórn Félags viðurkenndra bókara 2021-2022.

**Stjórn FVB og varamenn starfsárið 2021-2022:**

Ástrós Ósk Jóhannesdóttir, formaður

Aníta Ýr Eyþórsdóttir, varaformaður

Arndís Pálsdóttir, meðstjórnandi (kosin 2020)

Ólöf R. Sigurðardóttir (kosin 2021)

Hrefna Díana Viðarsdóttir (kosin 2021)

Guðlaug M. Ingvadóttir, varamaður (kosin 2021)

Jórunn Gröndal, varamaður (kosin 2021 til 1 árs)

1. Kosning **skoðunarmanna reikninga** og eins til vara

Fundarstjóri kynnti kosningu skoðunarmanna reikninga og varamanns þeirra.

Magdalena Lára Gestsdóttir og Elín Pálmadóttir buðu sig fram til áframhaldandi setu sem skoðunarmenn reikninga og voru þær kosnar einróma.

Sonja Kjartansdóttir bauð sig fram til varamennsku og var það samþykkt einróma.

1. Kosning nefnda

a) **Fræðslunefnd** og varamenn

Nefndina skipa fimm félagar og tveir til vara. Kosið var um tvö sæti í nefndinni. Hanna Guðmundsdóttir og Áslaug Ólöf Kolbeinsdóttir gáfu kost á sér. Var seta þeirra samþykkt einróma. Guðborg Eyjólfsdóttir og Þórunn Bjarnadóttir buðu sig fram til áframhaldandi setu sem varamenn og voru þær samþykktar með lófataki.

**Fræðslunefnd 2021-2022:**

Klara Sigurbjörnsdóttir (kosin 2017)

Djurdja Kristjana Hrkalovic (kosin 2018)

Fjóla Hrönn Guðmundsdóttir (kosin 218)

Hanna Guðmundsdóttir (kosin 2021)

Áslaug Ólöf Kolbeinsdóttir (kosin 2021)

Guðborg Eyjólfsdóttir, varamaður (kosin 2018)

Þórunn Bjarnadóttir, varamaður (kosin 2019)

**b)** **Laga-, samskipta- og aganefnd**

Nefndina skipa þrír aðilar. Ekki þurfti að kjósa 2021. Sigrún Arna Aradóttir og Guðríður Svavarsdóttir buðu sig fram til áframhaldandi setu sem varamenn og var það samþykkt með lófataki.

**Laga,- samskipta- og aganefnd 2021-2022:**

Guðrún Bergmann Vilhjálmsdóttir, formaður (kosin 2019)

Katrín Ósk Aldan (kosin 2020)

Dagmar Stefánsdóttir (kosin 2020)

Sigrún Arna Aradóttir, varamaður

Guðríður Svavarsdóttir, varamaður

**c)** **Skemmtinefnd**

Skemmtinefnd er kosin til eins árs í senn, skipuð þremur aðilum. Jóhanna Árnadóttir, Guðborg Eyjólfsdóttir og Ingibjörg Fells Elísdóttir buðu sig fram til áframhaldandi setu í nefndinni og voru þær samþykktar með lófataki.

**Skemmtinefnd 2021-2022:**

Ingibjörg Fells Elísdóttir

Jóhanna Árnadóttir

Guðborg Eyjólfsdóttir

1. Lögð fram **fjárhagsáætlun** næsta starfsárs

Sonja Kjartansdóttir gjaldkeri kynnti fjárhagsáætlun næsta starfsárs. Við áætlunargerð var gert ráð fyrir því að félagsgjald yrði það sama og árið áður og að engar samkomutakmarkanir myndu hamla starfi félagsins. Vegna samþykktar aðalfundar 2020 um að eiga ekki mikla sjóði samþykkti stjórn að halda félagsgjaldi óbreyttu og leyfa kr. 340.000 tap á fjárhagsáætlun 2021.

1. Tillaga stjórnar um **félagsgjald** og inntökugjald næsta reikningsárs

Stjórn lagði til að félagsgjald yrði áfram kr. 13.000. Engar umræður urðu um tillöguna og var hún borin upp til atkvæða. Var tillaga stjórnar samþykkt einróma.

1. Önnur mál

Margrét Friðþjófsdóttir kynnti niðurstöður starfsnefndar um framtíð félagsins (sjá fylgiskjal nr. 4). Í nefndinni sátu Ástrós ÓSk Jóhanns, Guðlaug Ingvadóttir, Jórunn Gröndal, Klara Sigurðardóttir og Margrét Friðþjófsdóttir.

Nefndin setti fram tvær tillögur:

1. Félagið taki við prófunum af ráðuneytinu, að framkvæmdastjóri verði ráðinn og starfsmaður fari í hærra hlutfall. Þá þyrfti að hækka félagsgjald í 25-30 þús.

eða

1. Nýtt félag verði stofnað utan um prófin, með sama fyrirkomulagi, með starfsmann og framkvæmdastjóra.

Fundarstjóri opnaði mælendaskrá og bauð umræður um tillögurnar. Níu tóku til máls. Var rætt um rekstur prófanna, kostnað við þau og hvort félagið ætti að taka að sér að halda prófin. Rætt var um hlutverk skóla sem bjóða námið og mikilvægi samræmingu þeirra á milli. Fram kom hugmynd um að setja saman einhvers konar vottunaraðila.

Fleira var ekki rætt.

Fundarstjóri þakkaði góða fundarsetu, óskaði nýrri stjórn velfarnaðar í störfum sínum og sleit fundi kl. 17:28.

Aðalheiður Rúnarsdóttir, fundarritari.